Diari Oficial de la Generalitat Valenciana


Sumari del DOGV 5390, del 17-11-2006 (2006/13737)

Informació publica i alçament d'actes prèvies a l'ocupació de l'expedient d'expropiació forçosa incoat per a l'ampliació de l'Institut Valencià d'Art Modern, IVAM, Fase 1a.
----------------------------------------------------------------------------------------------------------------------------------------------------------------------------

### Dades del document

Número de DOGV
:   5390

Data del DOGV
:   17-11-2006

Secció del DOGV
:   V. ALTRES ANUNCIS - F) EXPROPIACIONS

Número del document
:   2006/13462


Organisme emissor
:   Conselleria de Cultura, Educació i Esport

Tipus de document
:   Anunci

Informació publica i alçament d'actes prèvies a l'ocupació de l'expedient d'expropiació forçosa incoat per a l'ampliació de l'Institut Valencià d'Art Modern, IVAM, Fase 1a. [2006/13167]  
La Conselleria de Cultura, Educació i Esport està duent a terme l'ampliació de l'IVAM. L'expropiació dels terrenys afectats per la referida ampliació està legitimada en els següents instruments d'ordenació urbanística, el PGOU de València i el Plans Especial de Protecció i Reforma Interior (PEPRI) del Barri del Carme. El PEPRI va ser aprovat definitivament per l'Ajuntament Ple de València el 9 de maig de 1991, modificat puntualment per acord plenari de 23 de febrer del 2001 (corregit per acord de 31/05/02). Estos instruments de planejament estan sent objecte de modificació per a poder efectuar la referida ampliació de l'IVAM, quedant els terrenys a expropiar dins de l'actuació aïllada AA1.  
Per Resolució de 25 d'agost del 2006 el conseller de Cultura, Educació i Esport va acordar iniciar expedient expropiatori aprovant inicialment el projecte d'expropiació dels béns i drets afectats per l'Ampliació de l'IVAM Fase 1a i sotmetre a Informació Publica l'indicat Projecte. Així mateix es va acordar remetre notificació individual als titulars de béns i drets afectats.  
En virtut d'Acord de Comanda de Gestió, de 8 de novembre del 2004, l'administració expropiant, la Conselleria de Cultura, va encomanar la gestió del corresponent expedient expropiatori a la Conselleria de Territori i Vivenda (DOGV 4896, 02-12-2004).   
Les actuacions públiques contingudes en el desenvolupament del PEPRI del Barri del Carme, en la mesura que impliquen privació singular de la propietat privada o drets o interessos patrimonials legítims, gaudiran del règim d'urgència als efectes previstos en l'Art. 52 de la Llei d'Expropiació Forçosa, d'acord amb el que establix la Disposició Addicional quinta de la Llei 10/1998, de 28 de desembre, de mesures Fiscals, de Gestió Administrativa i Financera i d'Organització de la Generalitat Valenciana.  
En conseqüència, de conformitat amb l'articule 56 del Reglament d'Expropiació Forçosa, se sotmet a informació publica la relació de béns i drets afectats, a fi que fins al moment de l'Alçament de l'Acta Prèvia a l'Ocupació, es puguen formular per escrit davant de l'Institut Valencià d'Habitatge, SA (c/ En Bou, 9 i 11, telèfon 26 377 65 49), al.legacions només als efectes d'esmenar possibles errors que s'hagen patit al relacionar els béns afectats per la urgent ocupació.  
Es convoca l'Alçament d'Actes Prèvies i d'Ocupació dels béns i drets afectats per l'ampliació de l'IVAM,  
Lloc: Institut Valencià d'Habitatge, SA, C/ En Bou, 9-11, València. Tel. 20 819 98 25, sense perjuí que a instància de la propietat i la resta d'interessats que concórreguen es procedisca al reconeixement del bé.  
Hora: de 9.00 a 14.00 i de 16.00 a 19.00 hores.  
Dies: 11, 12, 13, 14 i 15 de desembre de 2006.  
Este acte serà notificat als interessats i la relació quedarà exposada en els taulers oficials, havent d'aportar a tal acte el titule de propietat i últim rebut de contribució, en cas de ser exigible.  
Se significa que el present anunci es publica igualment als efectes establits en l'Art. 59 de la Llei 30/92, de 26 de novembre, de Règim Jurídic de les Administracions Publiques i del Procediment Administratiu Comú per als interessats que figuren com desconeguts o amb domicili ignorat.  
València, 24 d'octubre del 2006.. El conseller: Alejandro Font de Mora Turó.